burgasdotpro/wikipedia huggingface dataset:
Jana Kocianová

Jana Kocianová (* 8. jún 1946, Šaštín-Stráže† 23. september 2018, Bratislava) bola slovenská speváčka. Získala tri Zlaté a jednu Striebornú Bratislavskú lýru. Jej manželom bol takmer 50 rokov perkusionista a bubeník Josef Škvařil.
Zo života.
Kocianová sa narodila v roku 1946 v Šaštíne. Keďže rodičia jej umeleckú kariéru neschvaľovali, začala po maturite študovať na Farmaceutickej a Pedagogickej fakulte Univerzity Komenského v Bratislave.
V roku 1968 zvíťazila s Gershwinovou skladbou "Summertime" v televíznej súťaži "Zlatá kamera". V rokoch 19691971 vystupovala ako sólistka v Nemecku s Orchestrom Jerryho Schejbala. V roku 1971 sa presadila s hitom "Hádam kadiaľ ísť" (slovenská verzia slávneho hitu "Where do I Begin?" od amerického speváka Andyho Williamsa). Od roku 1973 vystupovala s Karlom Gottom. 
Neskôr vytvorila vlastný koncertný program s dvojicou "Lasica + Satinský" a podarilo sa jej presadiť, aby táto obľúbená humoristická dvojica mohla opätovne verejne vystupovať. Program mal viac ako 200 repríz po celom Československu. 
Bola všestrannou speváčkou a úspešne zvládala viaceré hudobné žánre ako jazz, beat či folk. Pamätné sú jej nahrávky cigánskej hudby s Antonínom Gondolánom.
V roku 2017 vydala so spisovateľkou Marikou Studeničovou životopisnú knihu "Jana Kocianová – Zahoď starosti".
Zomrela v septembri 2018 po boji s rakovinou. Jej posledným miestom odpočinku sa stal historický Ondrejský cintorín v Bratislave.
Eva Máziková

Eva Máziková (* 29. október 1949, Bratislava) je slovenská speváčka pochádzajúca z Galanty.
Životopis.
Po maturite na Gymnáziu Metodova začala študovať na právnickej fakulte, neskôr však štúdium po dvoch rokoch prerušila, pretože sa chcela venovať sľubne sa vyvíjajúcej speváckej kariére. K štúdiu práva sa už nevrátila, ale v Nemecku vyštudovala trojročnú školu na Fakulte lekárskej kozmetiky. Do povedomia sa dostala po účinkovaní v súťaži Zlatá kamera v roku 1967, ktorú vyhrala pesničkou od Heleny Vondráčkovej – Chytila jsem na pasece motýlka. 
Začala sa objavovať na mnohých festivaloch ako napríklad Detvianska ruža a Oravské synkopy. Vydala sa aj na medzinárodné turné po Nemecku, kde spievala s kapelou Braňa Hronca. 
V roku 1971 sa umiestnila ako druhá v súťaži Bratislavská lýra, ktorú sa jej v nasledujúcom roku podarilo vyhrať. 
Prvý album nahrala v roku 1972 – Stratil sa mi bumerang. 
Počas speváckej kariéry sa objavila aj vo filme Pacho, hybský zbojník v postave Hanky a vo filme Medený gombík. 
V súčasnosti žije v Bavorsku so svojím manželom Petrom.
Vilmos Apor

Blahoslavený barón Vilmos Apor (* 29. februára 1892, Sighişoara ("Segesvár"), dnešné Rumunsko – † 2. apríla 1945, Győr, Maďarsko) bol maďarský šľachtic, rímskokatolícky duchovný a mučeník, rábsky (győrsky) biskup (1941 – 1947). Ako biskupské heslo si zvolil: "Crux firmat mitem, mitigat fortem." 
Bol veľkým odporcom prenasledovania Židov v Maďarsku a všemožne im pomáhal. Bol zavraždený sovietskymi vojakmi, keď im bránil v znásilnení žien, ktorým poskytol azyl vo svojej rezidencii. Pápež Ján Pavol II. ho roku 1997 vyhlásil za blahoslaveného.
Nosidlá

Nosidlá sú nástroj určený na prenášanie chorých a zranených osôb. Môžu byť aj upevnené na lane, 
napr. pod helikoptérou. Nosidlá majú vo výbave hasičské, zdravotnícke a iné záchranárske zložky.
Popis a materiál.
Nosidlá bývajú vyrobené z veľmi odolného textilného alebo plastového materiálu. Používajú ich hasiči, 
zdravotníci, záchranári a vojaci.
Jean-Claude Scherrer

Jean-Claude Scherrer (* 20. júl 1978) je súčasný švajčiarsky profesionálny tenista.
Rajeev Ram

Rajeev Ram (* 18. marec 1984) je súčasný americký profesionálny tenista. Počas svojej kariéry vyhral 1 turnaj ATP vo štvorhre.
Prakáš Amritrádž

Prakáš Amritrádž (* 2. október 1983) je súčasný indický profesionálny tenista.
2004 HR56

2004 HR56 (písaný aj ako 2004 HR56) je malá Zem-pretínajúca planétka patriaca do skupiny Apollo, ktorá bola viditeľná medzi 25. aprílom a 10. májom 2005. Jej objav bol zdokumentovaný ako časť projektu FMO Projektu a bol hlásený šiestimi rôznymi observatóriami. Hlásenia naznačujú, že tento objekt je približne 74 m dlhý a jeho absolútnou hviezdnou veľkosťou okolo 23,28. Môže byť klasifikovaný ako meteoroid, aj keď definícia meteoroidov ohraničuje ich veľkosť na 10 m.
Michal Tabara

Michal Tabara (* 11. august 1979) je bývalý český profesionálny tenista. Počas svojej kariéry vyhral 1 turnaj ATP v dvojhre a 1 turnaj vo štvorhre.
Markus Hantschk

Markus Hantschk (* 19. november 1977) je bývalý nemecký profesionálny tenista.
Jérôme Golmard

Jérôme Golmard (* 9. september 1973, Dijon, Francúzsko - 1. august 2017) bol francúzsky profesionálny tenista. Počas svojej kariéry vyhral 2 turnaje ATP v dvojhre.
Zoznam kráterov na 253 Mathilde

Toto je zoznam kráterov na asteroide 253 Mathilde. Pretože 253 Mathilde je tmavé, uhlíkaté teleso, jeho krátery boli pomenované po známych uhoľných náleziskách z celého sveta.
Andrej Jurievič Stoľarov

Andrej Jurievič Stoľarov, (* 9. január 1977) je bývalý ruský profesionálny tenista.
Alex Rădulescu

Alex Rădulescu (* 7. december 1974) je bývalý nemecký profesionálny tenista.
Ota Fukárek

Ota Fukárek (* 18. január 1977) je bývalý český profesionálny tenista.
Neville Godwin

Neville Godwin (* 31. január 1975) je bývalý juhoafrický profesionálny tenista. Počas svojej kariéry vyhral 1 turnaj ATP v dvojhre.
Barry Cowan

Barry Cowan (* 25. august 1974) je bývalý britský profesionálny tenista.
Mosé Navarra

Mosé Navarra (* 18. júl 1974) je bývalý taliansky profesionálny tenista.
Saurav Pandža

Saurav Panja (* 15. marec 1977) je bývalý indický profesionálny tenista. Svoj posledný zápas odohral 23.3 2009.
Srinath Prahlad

Srinath Prahlad (* 8. január 1973) je súčasný indický profesionálny tenista.
Zlúčenie (podniky)

Zlúčenie (termín zo slovenského obchodného práva; v americkom práve "merger") alebo akvizícia (termín z literatúry; angl. "acquisition") spojenie podnikov tak, že jeden (resp. viacero) z nich zanikne a jeden preberie jeho (resp. ich) celé imanie. 
Definície a termíny.
Definícia v §69(3) Obchodného zákonníka presnejšie znie takto: "Zlúčenie je postup, pri ktorom na základe zrušenia bez likvidácie dochádza k zániku jednej spoločnosti alebo viacerých spoločností, pričom imanie zanikajúcich spoločností prechádza na inú už jestvujúcu spoločnosť, ktorá sa tým stáva právnym nástupcom zanikajúcich spoločností." V §69 a 69a sa nachádzajú aj príslušné ďalšie ustanovenia.
Termín akvizícia môže mať aj širší než vyššie uvedený význam (vrátane prevzatia v akomkoľvek význame), pozri akvizícia. Podobne má termín zlúčenie na účely zákona č. 136/2001 Z.z. o ochrane hospodárskej súťaže širší význam, pretože sa v §9 tohto zákona sa uvádza: "Zlúčenie alebo splynutie ... je na účely tohto zákona zlúčenie alebo splynutie podľa osobitného predpisu" [t. j. §69(3) Obchodného zákona] "ako aj zlúčenie alebo splynutie, pri ktorom sa ekonomicky spájajú podnikatelia pri zachovaní ich právnej samostatnosti, najmä v prípade existencie spoločného ekonomického riadenia."
Podobný (a nie jasne vymedzený) je termín prevzatie či pohltenie (angl. takeover).
Charakteristika.
Súčasťou akvizície je i spojenie aktív zúčastnených podnikov a dochádza k zlučovaniu akciového kapitálu.
Zoznam kráterov na Kallisto

Toto je zoznam kráterov na mesiaci Kallisto. Kallisto, jeden z mnohých mesiacov Jupitera, je teleso s najväčším počtom kráterov v slnečnej sústave. Mnoho z týchto kráterov bolo pomenovaných, mená sú navyše preberané z mytológie ľudí Severného polárneho kruhu, niektoré sú z gréckej mytológie.
Hydraulické vyslobodzovacie nožnice

Hydraulické vyslobodzovacie nožnice sú súčasťou výbavy hasičského technického automobilu (TA).
Využitie.
Hydraulické vyslobodzovacie nožnice slúžia na vyslobodenie zranených osôb z vrakov vozidiel, na strihanie hrubých kovových častí a na rozstrihávanie plechu. Hydraulické vyslobodzovacie nožnice sú poháňané motorovou pohonnou jednotkou (zväčša benzínovou). Dokážu vyvinúť vysoký tlak, až 300 kN a viac.
Popradský Ľadový štít

Popradský Ľadový štít () je uzlový štít v hlavnom hrebeni Vysokých Tatier na Slovensku. Leží v závere Batizovskej doliny nad Vyšnými Hágmi, približne severozápadne od Popradu. 
Poloha.
Nachádza sa vo východnej polovici Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a zasahuje na katastrálne územie mesta Vysoké Tatry a obce Tatranská Javorina. Najbližšími sídlami sú južne situované Vyšné Hágy a Nová Polianka, juhovýchodne leží Tatranská Polianka, Tatranské Zruby, Starý a Nový Smokovec, východne Tatranská Lomnica, severne Tatranská Javorina a juhozápadne Štrbské Pleso. Štít sa nachádza v Tatranskom národnom parku a na vrchole sa stretávajú hranice národnej prírodnej rezervácie Bielovodská dolina, Mengusovská dolina a Batizovská dolina.
Opis.
Popradský Ľadový štít sa nachádza v hlavnom hrebeni Vysokých Tatier, medzi Gánkom () a Lavínovým štítom (). Od Východného Železného štítu na severozápade ho oddeľuje Zlomisková štrbina, od Kačacieho štítu na východe "Vyšné Kačacie sedlo". Na juh vysiela výrazný hrebeň Končistej (), od ktorého ho delí "Sedlo pod Drúkom". Jeho steny spadajú do troch dolín – Zlomiskovej, Kačacej a Batizovskej. Pri pohľade z turisticky frekventovaných miest nepôsobí príliš výrazne v konkurencii okolitých štítov. Hoci najľahšia trasa cez "Sedlo pod Drúkom" nemá vysokú náročnosť, I, je miestami exponovaná (dlhý prekrok) a pri zhoršených podmienkach nebezpečná, vhodná len s horským vodcom.
Severným smerom sa nachádza Gánok (), Kačacia veža (), Mlynár () a Hrubá veža (), východným Litvorový štít (), Velický štít (), Lavínový štít (), Batizovský štít (), Gerlachovský štít () a Kotlový štít (), južným Kostolík (), Končistá () a Tupá () a západným Ostrva (), Zlomisková veža (), Satan (), Vysoká () a Rysy (). Severne leží Kačacia dolina, ktorou voda odteká riečkou Biela voda do Dunajca, juhovýchodne sa nachádza Batizovská dolina, ktorú odvodňuje Batizovský potok do rieky Poprad a rovnakým smerom prúdi voda i z juhozápadne situovanej Zlomiskovej doliny, ktorou tečie Ľadový potok. Na vrchol nevedie značený turistický chodník.
Výhľady.
Turisticky voľne neprístupný skalnatý vrchol umožňuje kruhový rozhľad. Pozorovateľné sú okolité vrcholy a doliny Vysokých Tatier, severná časť hrebeňa Belianskych Tatier, no tiež Volovské vrchy a mnohé vrchy v južnom Poľsku.
Prístup.
Štít sa nachádza na území národných prírodných rezervácií a Tatranského národného parku, preto je dostupný len s horským vodcom.
Manes (kráľ Maionie)

Manes bol mýtický kráľ Maionie (Lýdie). Bol prvým panovníkom tantalovskej dynastie.
O jeho živote nemáme žiadne záznamy. V starogréckych povestiach a podľa gréckeho dejepisca Herodota bol vraj synom najvyšieho boha Dia a bohyne Matky zeme Gaie. Jeho nástupcom sa stal jeho syn Atys.
V starogréckych rukopisoch sa však nie všetci zhodujú v tom, že Manes bol prvým kráľom Maionie, napríklad v Strabónových rukopisoch sa ako prvý vládca Maionie v rovnakej dobe uvádza Tmólos a Tantalos ako jeho nástupca.
Virchowove-Robinove priestory

Virchowove-Robinove priestory sú trubicovité subarachnoideálne priestory vyplnené likvorom, ktoré obklopujú hlboko penetrujúce mozgové cievy najmä v oblasti bazálnych ganglií. Bežne majú do 2 mm, vzácne až 1 cm, vekom sa rozširujú. Ich význam spočíva v tom, že môžu byť zamenené za patologické ložiská pri zobrazovaní mozgu magnetickou rezonanciou.
Musical Instrument Digital Interface

MIDI (angl.: "Musical Instrument Digital Interface" = „Digitálne rozhranie pre hudobné nástroje“) je protokol na prenos dát, s cieľom prenosu, predania, nahrania a opätovnej reprodukcie hudobných riadiacich informácií medzi hudobnými nástrojmi a osobným počítačom. MIDI-protokol je podporovaný väčšinou hudobných nástrojov a zvukových kariet.
Panva Caloris

Panva Caloris (lat. "Caloris Planitia", niekedy sa používa aj anglický názov Caloris Basin) je impaktný kráter na povrchu Merkúra. Ide o najväčší kráter na povrchu Merkúra a zároveň jeden z najväčších kráterov v slnečnej sústave. 
Názov Caloris dostala panva podľa latinského výrazu pre teplo, pretože v perihéliu sa stáva jedným z dvoch najhorúcejších miest na Merkúre.
Má šírku a je väčší, ako štát Texas. Po prelete sondy MESSENGER okolo Merkúra začiatkom roku 2008 sonda po prvýkrát vyfotografovala aj západnú polovicu tohto krátera. Dovtedy bol známy vzhľad len východnej časti krátera a to zo snímok sondy Mariner 10. Ukázalo sa, že skutočný priemer Panvy Caloris je ešte väčší – . Teleso, ktoré ho vytvorilo malo priemer asi . Náraz pri jeho dopade bol taký silný, že rázové vlny šíriace sa po povrchu aj vo vnútri planéty vytvorili na opačnej strane planéty deformácie a rozlámaný terén. Kráter vznikol približne pred 3,6 miliardami rokov a rázové vlny vytvorili v mladej kôre reťazce kopcov a pohorí. Okolo samotného krátera je prstencové pohorie Caloris a oblasti za ním sú pokryté materiálom vyvrhnutým po dopade. Na okraji krátera boli objavené vulkanické komíny. Hĺbka panvy je približne . V jej strede sa nachádza zvláštny mnohouholníkový kráter pomenovaný "Pavúk".
Tatomir Anđelić

Tatomir Anđelić (* 11. november 1903, Bukovica, Srbsko – † 7. august 1993, Belehrad) bol srbský matematik a expert na mechaniku.
Život.
Tatomir Anđelić sa narodil v obci Bukovica medzi mestami Čačak a Kraljevo ako jeden zo šiestich detí. Študoval matematiku, fyziku a astronómiu na univerzite v Heidelbergu, Nemecko. Pôsobil najmä ako stredoškolský učiteľ v Belehrade a občas prednášal aj na tamojšej univerzite.
Skalnatá chata

Skalnatá chata (, , ) () je horská chata vo Vysokých Tatrách. Nachádza sa v Skalnatej doline na okraji terasy Skalnatého plesa, okolo ktorej prechádza turistický chodník značky Tatranskej magistrály.
História.
Skalnatú dolinu uzatvára mohutný morénový val, z ktorého vyčnieva veľké skalisko. Už prví turisti, ktorí vystupovali na Lomnický štít, pod touto veľkou skalou odpočívali. Poskytovala im ochranu pred nepohodou. V roku 1841 skalu obmurovali štyria sliezski turisti Ferdinand Burkhart, Karol Schneider, Jozef Scholz a autor prvého turistického sprievodcu po Vysokých Tatrách Karol Lohmeyer. Pomáhali im horskí vodcovia Jakub Lux a Michal Stüber. Vtedajší majiteľ doliny Andor Spóner v roku 1877 obmurované útočisko po skalou upravil. V roku 1915 dolina patrila štátu a vďaka Uhorskému karpatskému spolku a pomoci vojakov dostala novú vylepšenú podobu. Okolo ohniska postavili múr, komín, zamrežovali okno. V novej útulni mohlo prenocovať až 25 turistov. V roku 1932 prevzal útulňu Klub československých turistov. V roku 1934 bol tu prvým správcom Michal Tomčík, ktorý s mnohými finančnými a stavebnými ťažkosťami prestaval útulňu na chatu. Bolo to v roku 1935. Chata bola v celoročnej prevádzke a poskytovala ubytovanie pre 14 turistov, bola v nej kuchynka, jedáleň i príbytok pre chatára. V tom čase nemala veľa hostí a ešte menej ich mala vo vojnovom období. Počas výstavby visutej lanovky z Tatranskej Lomnice na Skalnaté pleso Michal Tomčík pracoval na stavbe ako stolár. O chatu sa starala jeho manželka Zuzka. Po vojne prevádzka visutej lanovky prilákala nových návštevníkov. Keď zrušili Klub československých turistov, chata prešla do majetku Lesného závodu Vysoké Tatry, v roku 1952 ju prevzali Komunálne služby Vysoké Tatry, neskôr Správa tatranských chát, Reštaurácie a jedálne, podnik cestovného ruchu Turista. Boli to roky búrlivých zmien a o chatu nikto nemal záujem. Začala chátrať. Rudolf Presler s manželkou, ktorí tu vtedy pracovali, sa pokúšali malou prestavbou o jej znovuzrodenie, rozšírili jedáleň, ale najväčším problémom bol nedostatok vody. Na chatu ju museli nosiť. Počas chatárčenia Marty Pavlovej ju z hygienických dôvodov zavreli. Správa TANAP-u, ktorá ju prevzala od ČSD - Jedálne a lôžkové vozne v roku 1984, časť chaty v roku 1985 dala zbúrať. Ozvali sa hlasy podporujúce názor, aby chata ako nefunkčná bola zbúraná i také, aby jej priestory boli využívané na muzeálnu expozíciu. V roku 1993 Správa TANAPu prenajala chatu bývalému chatárovi zo Zamkovského chaty Ladislavovi Kulangovi, ktorý ju začal obnovovať a prestavovať. V súčasnosti je chata otvorená celý rok. Tovar zo staničnej budovy visutej lanovky prenáša chatár alebo jeho pomocníci. Chatu navštevujú prevažne turisti, dovolenkári, ktorí vystupujú na Skalnaté pleso po Tatranskej magistrále alebo prichádzajú na Skalnaté pleso lanovkou.
Jovan Karamata

Jovan Karamata (srb. Јован Карамата; * 1. február 1902, Záhreb – † 14. august 1967, Ženeva) bol významný srbský matematik. Zaoberal sa najmä matematickou analýzou a za svoj život publikoval 122 vedeckých článkov, 15 kníh a 7 pedagogických článkov, čím sa radí medzi (čo sa týka publikácií) najplodnejších matematikov svojej doby.
Zoznam kráterov na Európe

Toto je zoznam kráterov na mesiaci Európa. Povrch Jupiterovho mesiaca Európa je z geologického hľadiska veľmi mladý. Je tvorený vodným ľadom, pod ktorým sa nachádza tekutý oceán. Väčšina kráterov, dostatočne veľkých na to aby boli pomenované, majú mená odvodené z keltskej mytológie.
Bogdan Gavrilović

Bogdan Gavrilović (* 1. január 1864, Nový Sad, Srbsko – † 5. júl 1947, Belehrad) bol srbský matematik. 
Študoval matematiku, fyziku a astronómiu na univerzite v Budapešti, diplom mu udelili v roku 1887. V matematike sa zaoberal predovšetkým algebrou, analytickou geometriou, teóriou determinantov a komplexnou analýzou.
Mária Terézia Bourbonská

Mária Terézia Šarlota (* 19. december 1778, Versailles, Francúzsko – † 19. október 1851, Lanzenkirchen, Rakúsko) bola francúzska princezná, dcéra Ľudovíta XVI. a Márie Antoinetty. 2.augusta 1830 sa stala na 20 minút francúzskou a navarrskou kráľovnou.
Madame Royale, ako sa jej hovorilo, bola prvým potomkom francúzskeho kráľovského páru a tiež jediným, ktorý prežil Veľkú francúzsku revolúciu.
Od roku 1799 bola vydatá za bratranca Ľudovíta Antona Bourbonského (17751844), vojvodu z Angoulême.
.bl

.bl je internetová národná doména najvyššej úrovne pre Svätý Bartolomej.
.bm

.bm je internetová národná doména najvyššej úrovne pre Bermudy.
Bm
Zoznam geologických útvarov na Európe

Toto je zoznam pomenovaných geologických útvarov na mesiaci Európa.
Chaos.
Regióny rozorvaného (chaotického) povrchu sú na Európe pomenované podľa írskej mytológie.
Flexūs.
Flexūs je nízky, zahnutý horský hrebeň vrúbkovaného charakteru. Európske flexusy sú pomenované podľa miest navštívených Európou počas jej cesty so Diom.
Veľké prstencové útvary.
Tieto útvary sú pomenované podľa dôležitých miest v staroveku.
Škvrny (Macula).
Európske škvrny (tmavé miesta) sú pomenované po miestach z gréckej mytológie.
Regióny.
Európske regióny sú pomenované po miestach z keltskej mytológie.
Káblové digitálne televízne vysielanie

DVB-C je štandard digitálneho televízneho vysielania v sieťach káblových televízií. Systém je kódovaný pomocou MPEG-2, alebo MPEG-4.
18. februára 2008 bol ohlásený nový štandard, DVB-C2, ktorý bol vo vývoji počas roku 2008. Uvedený má byť začiatkom roka 2009.
Hlavným očakávaním DVB-C2 je, že to bude posledný káblový štandard, čo znamená, že už nebude štandard -C3. K dispozícii má byť koncom roka 2009 alebo v roku 2010.
DVB-C2 umožňuje dátový prenos až 83.1 Mbit/s na 8 MHz šírke kanála pri použití 4096-QAM modulácií; ďalším rozšírením sa umožní až 97 Mbit/s alebo 110.8 Mbit/s na kanál použitím 16384-QAM alebo 65536-AQAM moduláciou.
ID3 tag

ID3 tag je dátová štruktúra, súčasť MP3 a iných zvukových súborov identifikujúca samotný MP3 súbor. Ide o metadáta k zvukovým dátam uloženým v tomto formáte, konkrétne sú to: Názov skladby, Interpret, Album, Rok, Žáner a ďalšie. Na prehratie MP3 súborov prítomnosť ID3 tagu nie je potrebná. Rozlišujú sa viaceré verzie ID3 tagov.
Verzie.
Existujú 2 verzie ID3, ktoré sa môžu v súbore formátu MP3 vyskytovať zároveň.
ID3v1 128 bitov na konci súboru (kvôli spätnej kompatibilite s audio prehrávačmi, ktoré nepoznali ID3). Má pevne stanovenú štruktúru.
ID3v2 Existujú podverzie (ID3v2.2, ID3v2.3 a ID3v2.4). Tagy ID3v2 majú premenlivú veľkosť, obvykle sa vyskytujú na začiatku soboru, skladajú sa z rámcov (až 16 MB/rámec, 256 MB/tag).
Plynový teplomer

Plynový teplomer sa skladá z nádoby naplnenej plynom (napr. vodíkom, héliom, dusíkom), ktorá je spojená úzkou rúrkou s otvorením kvapalinovým manometrom. Manometer má jedno rameno pohyblivé v zvislom smere, aby sa hladina kvapaliny v pevnom ramene mohla udržať stále na úrovni značky. Tým sa zaručuje, že zmeny tlaku plynu zmenou teploty prebiehajú za stáleho objemu plynu.
Karel Kněžourek

Prof. Karel Kněžourek (* 7. november 1857, Městec Králové, Česko - † 3. november 1920, Žleby) bol český pedagóg, prírodovedec, botanik, zoológ, entomológ a ornitológ. 
Biografia.
Narodil sa 7. novembra v roku 1857. V rokoch 1893 - 1909 pôsobil ako riadiaci učiteľ v Starkoči u Čáslavi a v rokoch 1909 - 1919 v Žlebech. Napriek skutočnosti, že bol obyčajným dedinským učiteľom, vypracoval sa na uznávaného prírodovedca. Je známy ako autor: „Velkého přírodopisu ptactva I., II., ktorý vyšiel v rokoch 1910 a 1912, ako i celej rady populárnych článkov hlavne o vtákoch a hmyzu v časopise Vesmír (Nové pokusy s chovem bourců, 1906), a Příroda (Drvopleň vrbový, 1919 - 1920). Prispieval tiež do lesníckych a poľovníckych časopisov Jana Doležala a J. V. Rozmary a Loveckého obzoru pod vlastným menom, ale i pseudonymami. Písal napr. o hospodárskom význame hmyzožravého vtáctva (1904 - 1905), o škodcoch ovocných stromov (1907) a živočišstva (1908).
Karel Kněžourek zomrel 3. novembra 1920 v Žlebech v okrese Kutná Hora.
Družicové digitálne televízne vysielanie

DVB-S je štandard DVB - digitálneho televízneho vysielania cez satelit. Používa sa v celej Európe a vo väčšej časti zvyšku sveta. Na transport dátových tokov sa používa modulácia QAM alebo QPSK.
Zoznam hudobných termínov

Toto je zoznam hudobných termínov.
Joanne Woodwardová

Joanne Woodwardová (* 27. február 1930, Thomasville, Georgia, USA) je americká herečka.
Život.
Jej matka ako filmový fanúšik ju podporovala v rozhodnutí byť herečkou. 
Po štúdiu drámy na Louisiana State University pokračovala v New Yorku u Sanforda Meisnera. Prvú úlohu na Broadwayi dostala v roku 1952 a v roku 1955 debutovala vo filme "Count Three a Pray". V roku 1958 získala Oscara v kategórii najlepšia herečka v hlavnej úlohe za postavu Evy White vo filme snímku "The Three Faces of Eve" (1957). Za túto úlohu dostala aj Zlatý glóbus a bola nominovaná na cenu BAFTA. 
Vo filme "Dlhé horúce leto" (The Long, Hot Summer) (1957) sa pred kamerou stretla s Paulom Newmanom a v januári roku 1958 sa zosobášili. Aj v ďalších rokoch niekoľkokrát spoločne úspešne spolupracovali - "Rachel, Rachel" (1968), "Stanica WUSA" (1970), "The Effect of Gamma Rays on Man-in-the-Moon Marigolds"(1972), "The Drowning Pool" (1975),"The Shadow Box" TV (1980), "Harry a syn" (1984), "The Glass Menagerie" (1987), "Pán a pani Bridgovci" (1990), "Empire Falls" TV (2005). 
Počas svojej dlhoročnej úspešnej divadelnej, filmovej a televíznej kariéry dostala alebo bola nominovaná na viac ako 40 rôznych
cien a ocenení vrátane Oscara, Zlatého glóbusu, BAFTA a Emmy. V roku 1960 dostala ako prvá herečka hviezdu na hollywoodskom chodníku slávy.
Jej najobľúbenejší herci sú Bette Davisová, Katharine Hepburnová, Vivien Leighová, Laurence Olivier, John Garfield a Clark Gable, 
obľúbené filmy "Odviate vetrom" (Gone with the Wind) (1939), "Wuthering Heights" (1939), "The Philadelphia Story" (1940) a "Jezebel" (1938). 
V šťastnom manželstve so slávnym hercom Paulom Newmanom, ktoré trvalo nielen pre Hollywood výnimočných 50 rokov do smrti Paula Newmana v septembri 2008, sa im narodili tri dcéry - Elinor Teresa v roku 1959, Melissa v roku 1961 a Claire v roku 1965.
V poslednej dobe sa venuje najmä charitatívnej činnosti.
Mužská dvojhra na Australian Open 2009

Mužská dvojhra na Australian Open 2009 sa hrala ako súčasť Australian Open 2009 od 19. januára do 1. februára 2009 v austrálskom Melbourne. Svoj prvý titul na Australian open a šiesty titul celkovo vo svojom ôsmom grandslamovom finále získal španielsky tenista Rafael Nadal. Vo finále za 263 minút zdolal Rogera Federera 7:5, 3:6, 7:6 (3), 3:6, 6:3. 
Nasadenie.
Nižšie je zoznam nasadených hráčov.
Gregor Martin Papucsek

Gregor Martin Papucsek (; * 1. august 1954, Mlynky, Maďarsko) je maďarský publicista, prekladateľ, spravodajca RTVS v Maďarsku.
Životopis.
Študoval na bratislavskej univerzite ako štipendista MĽR. Po ukončení štúdií pôsobil ako redaktor straníckeho denníka Népszabadság v Budapešti. Potom ako sa oženil so štátnou občiankou ČSSR, pracoval ako novinár v bratislavskej redakcii denníka Új Szó. Po novembri 1989 pracoval v redakcii novín Verejnosť a v maďarčine vychádzajúcich Nap. V rokoch 1992 – 1993 pôsobil ako spravodajca Československého rozhlasu v Budapešti, v rokoch 1993 – 2017 ako spravodajca Slovenského rozhlasu v Budapešti a od roku 2006 ako spravodajca Českého rozhlasu v Budapešti.
Klaudia Francúzska

Klaudia Francúzska (* 13. október 1499, Romorantin, Francúzsko – † 20. júl 1524, Blois) bola francúzska princezná a bretónska vojvodkyňa z rodu Valois. Ako manželka Františka I. bola od roku 1515 francúzskou kráľovnou.
Dcéra Ľudovíta XII. a jeho druhej manželky Anny Bretónskej mala skoliózu a bola stále chorľavá.
18. mája 1514 sa vydala za bratanca Františka Orleánskeho, ktorý sa po smrti jej otca 1. januára 1515 stal ako František I. kráľom Francúzska. Nemala žiadny politický vplyv a bola jednou z najmenej významných francúzskych kráľovien .
Gregor Papuček

Gregor Papuček môže byť:
Obchodný zákonník (Slovensko)

Zákon z 5. novembra 1991 Obchodný zákonník (iné názvy: zákon č. 513/1991 Zb. Obchodný zákonník, Obchodný zákonník č. 513/1991 Zb., Obchodný zákonník) je názov obchodného zákonníka platného na Slovensku. Účinný je od 1. 1. 1992, odvtedy prešiel početnými novelizáciami.
Obsahuje právnu úpravu najmä: podnikania a inštitútov s ním spojených, podnikateľov, obchodných spoločností a postupov pri ich zakladaní, obchodno-právnych vzťahov a podmienok ich vzniku, existencie, zmeny, zániku, zodpovednosti za porušovanie.
Štruktúra obchodného zákonníka.
Obchodný zákonník sa skladá zo štyroch častí, desiatich hláv a 775 paragrafov. 
Plánovaná novela.
Vládny návrhu novely, ktorá by mala platiť od 1.12.2013, obsahuje o.i. nasledovné :
Obchodný zákonník

Obchodný zákonník je (hlavný) zákonník obsahujúci predpisy z oblasti obchodného práva. Takýto zákonník existuje v niektorých krajinách, napr.:
Prijímač

Prijímač môže byť:
Dieter Kindlmann

Dieter Kindlmann (* 3. jún 1982) je súčasný nemecký profesionálny tenista.
Andrej Alexandrovič Golubev

Andrej Alexandrovič Golubev (* 22. júl 1987) je súčasný kazašský profesionálny tenista.
Daniel Gimeno Traver

Daniel Gimeno Traver (* 7. august 1985, Valencia, Španielsko) je súčasný španielsky profesionálny tenista.
Tindr (kráter)

Tindr je kráter na Jupiterovom mesiaci Kallisto. Jeho meno je prevzaté z nórskej mytológie. Je príkladom impaktného krátera.
Brian Dabul

Brian Dabul (* 24. február 1984) je súčasný argentínsky profesionálny tenista. Počas svojej kariéry vyhral 1 turnaj ATP vo štvorhre.
Recipient (prijímač vody)

Recipient je vodný útvar do ktorého sa povrchová voda, podzemná voda, odpadová voda, osobitná voda vypúšťajú.
Vo funkcii recipientu prichádzajú do úvahy najčastejšie vody povrchové - rieky, potoky, jazerá, rybníky, či moria, v ojedinelých prípadov aj podzemné vody. 
Kvalitu vody v recipiente negatívne ovplyvňuje vypúšťanie odpadovej vody. Prejavuje sa estetickými poruchami, chemickým a bakteriálnym znečistením, poškodením biocenózy, spomalením procesu samočistenia, kalovými nánosmi a ďalšími negatívnymi javmi.
Dragoslav Mitrinović

Dragoslav Mitrinović (* 23. jún 1908, Smederevo, Srbsko – † 2. apríl 1995, Belehrad, Srbsko) bol srbský matematik, zaoberajúci sa najmä oblasťami diferenciálnych rovníc, funkcionálnych rovníc a komplexnej analýzy. 
Študoval v Prištine a vo Vranje, neskôr na univerzite v Belehrade. Titul PhD. získal v roku 1933 za prácu o diferenciálnych rovniciach, jeho školiteľom bol Mihailo Petrović. Bol autorom 300 vedeckých článko a viac ako dvanástich odborných kníh.
Arcas (kráter)

Arcas je kráter na Jupiterovom mesiaci Kallisto s priemerom približne 60 km. Je príkladom stredne hlbokého impaktného krátera. Menší kráter v blízkosti Arcasu sa nazýva Ginandi. Meno krátera je prevzaté z gréckej mytológie. Arkas bol syn bohyne Kallisto.
Frederick George Donnan

Frederick George Donnan (* 6. september 1870 – † 16. december 1956) bol írsky chemik.
Práca a život.
V roku 1893 spolupracoval s Johannesom Wislicenusom na univerzite v Leipzigu, v roku 1896 s Wilhemom Ostwaldom. Od roku 1896 až 1897 spolupracoval s van 't Hoffom v Berlíne a v 1898 s Williamom Ramsayom na Univerzite Collage London. Donnan sa v roku 1903 stal prednášajúci organickej chémie na Royal Collage of Science v Dubline. V roku 1904 bol profesorom fyzikálnej chémie na Univerzite v Liverpoole. Medzi rokmi 1906 až 1913 bol riaditeľom Muspratt laboratórií. Od 1913 až 1937 bol riaditeľom na Univerzity Collage London.
Je považovaný za zakladateľa fyzikálnej chémie v Anglicku. Významne prispel v oblasti koloidnej chémie a osmotickom tlaku.
Mihailo Petrović

Mihailo Petrović Alas (* 24. apríl 1868, Belehrad – † 8. jún 1943, Belehrad) bol srbský matematik a vynálezca, profesor na univerzite v Belehrade a akademik Srbskej kráľovskej akadémie. Bol študentom významného francúzskeho matematika Henriho Poincaréa.
Život.
Mihailo Petrović sa narodil 24. apríla 1868 v Belehrade ako prvorodený syn Nikodima Petrovića, profesora teológie a Milice Petrovićovej, za slobodna Lazarevićovej.
V roku 1885 ukončil štúdium na belehradskom gymnáziu, následne študoval na prírodovedno-matematickej sekcii filozofickej fakulty univerzity v Belehrade. Po ukončení štúdia na Belehradskej univerzite odišiel v roku 1889 do Paríža, kde sa ďalej vzdelával, v roku 1891 obdržal diplom z univerzity Sorbonne v oblasti matematických vied. Tam tiež roku 1894 obhájil svoju dizertačnú prácu v oblasti diferenciálnych rovníc a získal tak titul PhD. Následne sa vrátil do Belehradu, v tomto období bol Petrović jedným z najuznávanejších odborníkov na diferenciálne rovnice na svete.
Petrović sa počas svojho života veľmi zaujímal o rybolov, odtiaľ pochádza aj jeho prezývka Alas (riečny rybár). V roku 1882 sa stal rybárskym učňom, roku 1895 zložil skúšky a stal sa rybárskym majstrom. Taktiež sa zaujímal aj o hru na husle, v roku 1896 založil hudobnú skupinu Suz. Bol tiež vášnivým cestovateľom, navštívil ako Severný pól, tak aj Južný pól. Zážitky zo svojich ciest tiež publikoval.
Keď v roku 1927 zomrel Jovan Cvijić, prezident Srbskej akadémie vied, členovia akadémie navrhli Petrovića za nového prezidenta, tento návrh však nebol akceptovaný. Dôvodom pravdepodobne bolo, že Petrović bol blízkym priateľom princa Đorđeho Karađorđevića, ktorý bol bratom srbského kráľa zatknutého v roku 1925. Petrović bol aj v roku 1931 členmi akadémie jednohlasne zvolený za jej prezidenta, avšak aj tento raz nebolo odporúčanie akademikov prijaté.
Práca.
Petrović sa považuje za jedného z najdôležitejších srbských matematikov v histórii. Za svoj život uverejnil veľké množstvo vedeckých prác, vynálezov, či kníh. Okrem srbskej akadémie bol členom aj viacerých zahraničných akadémií vied (napr. v Prahe, Bukurešti, Varšave, či Krakove). Je tiež nositeľom množstva rôznych ocenení a pôct.
Petrović bol vedúcim všetkých doktorských dizertácií na Belehradskej univerzite od roku 1912 do 2. svetovej vojny. V súčasnosti je po ňom pomenované jedno z belehradských gymnázií (IX-te gymnázium).
Slobodan Aljančić

Slobodan Aljančić (* 12. marec 1922, Belehrad, Srbsko – † 19. marec 1993, Belehrad) bol srbský matematik a profesor na univerzite v Belehrade. Zaoberal sa predovšetkým teóriou reálnych funkcií (t. j. reálnou analýzou). Jeho akademickým vedúcim bol Jovan Karamata.
Adlinda (kráter)

Adlinda je tretia najväčšia viacokrajová štruktúra (impaktný kráter) Jupiterovho mesiaca Kallisto s priemerom väčším ako 1000 km. Nachádza sa na južnej pologuli mesiaca. Relatívne mladý, veľký impaktný kráter Lofn je umiestnený vo vnútri Adlindy. Svetlé usadeniny z povrchu tohto krátera zakrývajú 30% povrchu Adlindy, čím zabraňujú detajlnejším pozorovaniam. Lofn je príkladom podlahovitého impaktného krátera.
Zoznam biologických článkov/É

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ém.
Émile Louis Ragonot
ét.
Étienne Geoffroy Saint-Hilaire
Komplementarita

Komplementarita môže byť:
Joseph Achille Le Bel

Joseph Achille Le Bel (* 21. január 1847, Merkwiller-Pechelbronn, Francúzsko – † 6. august 1930, Paríž) bol francúzsky chemik.
Preslávil sa prácou v oblasti stereochémii. Študoval na École Polytechnique v Paríži, neskôr sa stal asistentom Charlesa Wurtza v Sorbonne. V roku 1874 oznámil svoju teóriu vysvetlenia vzťahu medzi molekulárnou štruktúrou a optickou aktivitou, ktorá viedla ku založeniu vedného odboru stereochémia, zaoberajúcou sa priestorového usporiadania atómov v molekule. Táto hypotéza bola podporená holandským fyzikálnym chemikom van 't Hoffom. V roku 1929 Le Bel napísal "Cosmologie Rationelle".
Per Theodor Cleve

Per Theodor Cleve (* 10. február 1840, Štokholm, Švédsko – † 18. jún 1905, Uppsala) bol švédsky chemik a geológ.
Po dokončení štúdia na gymnáziu v Štokholme, sa v máji 1858 zapísal na Univerzitu v Uppsala, kde v roku 1863 získal PhD titul. Po začatí spolupráce s univerzitou, cestoval po Európe a Severnej Amerike, v roku 1874 získal profesorský titul všeobecnej a poľnohospodárskej chémie.
Cleve v roku 1879 objavil holmium a túlium. Taktiež v roku 1874 zistil, že prvok didymium sa skladá z dvoch prvkov, dnes známe ako neodým a prazeodým.
V roku 1894 získal Davyho medailu Kráľovskej spoločnosti za jeho „"výskum vzácnych zemím"“. Varieta uraninitu, cleveit bol pomenovaný v roku 1878 geológom a objaviteľom Adolfom Nordenskiöldom na jeho pamiatku.
Cleve bol otcom botanika a chemika Astrida Cleva a starý otec Ulfa von Eulera, fyzika, farmaceuta a nositeľa Nobelovej ceny za fyziológiu alebo medicínu.
.bn

.bn je internetová národná doména najvyššej úrovne pre Brunej.
.bo

.bo je internetová národná doména najvyššej úrovne pre Bolíviu.
Asgard (kráter)

Asgard je druhá najväčšia viacokrajová štruktúra impaktný kráter na Jupiterovom mesiaci Kallisto s priemerom približne 1600 km. Jeho meno je prevzaté zo škandinávskej mytológie. V centrálnej časti tohto krátera sa nachádza impaktný kráter Doh.
Menšia viacokrajová štruktúra je umiestnená nad severnou časťou Asgarda, nazýva sa Utgard (názov tiež zo škandinávskej mytológie) a meria približne v priemere. Utgard je štvrtá najväčšia viacokrajová štruktúra na mesiaci Kallisto. Veľká časť hlavnej oblasti Utgarda je pokrytá usadeninami z relatívne mladého kráteru Burr.
Gomul Catena

Gomul Catena je reťaz kráterov na Jupiterovom mesiaci Kallisto. Je umiestnená v severnej časti geologickej viacvrstvovej štruktúry Valhalla. Krátery v tejto reťazi sa sformovali z východu na západ. Takéto útvary môžu vznikať ako vedľajšie krátery alebo pri fragmentácii dopadajúceho telesa.
Hár (kráter)

Hár je kráter na Jupiterovom mesiaci Kallisto. Jeho meno je jedno z mnohých mien Odina, najvyššieho boha nórskej mytológie. Je príkladom klenutého kráteru.
Jalkr (kráter)

Jalkr je svetlý kráter Jupiterovho mesiaca Kallisto s priemerom približne 74 km (v dolnej časti obrázka). Je príkladom centrálne klenutého impaktného krátera. Menší kráter v hornej časti obrázka sa nazýva Audr.
Keelut (kráter)

Keelut je kráter na Jupiterovom mesiaci Kallisto. Nachádza sa blízko južného pólu a je príkladom priemerne hlbokého krátera s priemerom 47 km. 
V hornej časti obrázka sa nachádza menši kráter Reginleif.
Ferdinand II. (Aragónsko)

Ferdinand II. zvaný Katolícky (* 10. marec 1452, Sos – † 23. január 1516, Madrigalejo) bol kráľ aragónsky, sicílsky, kastílsky (ako Ferdinand V.), neapolský, sardínsky a navarrský. Bol synom aragónskeho kráľa Jána II. a jeho druhej manželky Jany Enríquezovej.
Život.
V roku 1469 sa oženil s následníčkou kastílskeho trónu Izabelou I. Kastílskou. Po smrti svojho otca v roku 1479 sa ujal vlády v Aragónsku. V roku 1492 spoločne s Izabelou dobyli Granadu – posledný emirát na Pyrenejskom polostrove, čím zjednotili Španielsko. Za vyhnanie Arabov dostali od pápeža titul katolíckych panovníkov.
Krátko na to sa medzi Ferdinandom a Ľudovítom XII. Francúzskym rozpútal konflikt o Neapolsko. Tento konflikt skončil Granadským mierom v roku 1504 a Ferdinand bol korunovaný za neapolského kráľa.
21. augusta 1496 sa uskutočnila dvojitá svadba: Juana Kastílska (Jana Šialená) sa vydala za Filipa Pekného a jej brat, následník trónu Don Juan, sa oženil s Margarétou Habsburskou. Následník trónu však zomrel 4. októbra 1497 a dieťa, ktoré čakala Margaréta, sa narodilo mŕtve; Jana sa tak stala následníčkou kastílskeho trónu. Po smrti Ferdinanda II. Katolíckeho sa stal španielskym kráľom najstarší syn jeho dcéry Jany, Karol, a tak sa na španielsky trón dostali Habsburgovci.
Spoločne s manželkou Izabelou urobil Ferdinand II. Katolícky zo Španielska jednu z najsilnejších krajín Európy.
Deti.
S Izabelou (* 1451 – † 1504):
S druhou manželkou grófkou Germaine de Fox, neterou francúzskeho kráľa Ľudovíta XII. (zosobášili sa 19. októbra 1505 v Blois) mal syna:
Valhalla (kráter)

Valhalla je najväčší viacokrajový impaktný kráter na Jupiterovom mesiaci Kallisto. Jeho svetlá centrálna oblasť má priemer približne 600 km a vnútorný chrbát sústredených prstencov má priemer až naprieč. Prstencový systém sa sformoval z polo-tekutého materiálu pri poklese centrálnej časti kráteru po náraze. Kráter je pomenovaný Valhalla, podľa Odinovej sieni slávy v nórskej mytológii.
Hlavná oblasť Valhally má uzlovitú štruktúru, kde sa striedajú svetlé vrchy s tmavými pláňami.
Nukleozóm

Nukleozóm je globulárna častica, ktorá je súčasťou chromozómu (chromatínu). Každý nukleozóm je oktamér (guľatý útvar zložený z 8 molekúl histónov, po dva históny typov H2A, H2B, H3 a H4), ktorý je raz až 2,5-krát obmotaný ľavotočivým vláknom DNA. Susedné nukleozómy sú oddelené histónom typu H1, ktorý umožňuje vznik vyšších štruktúr DNA (solenoidová štruktúra). Na jeden oktamér pripadá asi 200 pb (párov báz), pričom na oktamér sa ich viaže 150 a na histón H1 ďalších 50.
Pwyll (kráter)

Pwyll je impaktný kráter, ktorý predstavuje jeden z najmladších útvarov na povrchu Jupiterovho mesiaca Európa. Meno je prevzaté z keltskej mytológie.
Viditeľná tmavá centrálna oblasť má približne 26 km v priemere. Biele lúče sú pozostatkami výbuchu po dopade, ktoré sa tiahnu stovky kilometrov od stredu kráteru. Tieto lúče prekryli Všetko ostatné čo sa nachádzalo na povrchu, pretože tento kráter je mladší ako všetko ostatné čo sa na povrchu nachádza. Jasná biela farba môže poukazovať na prítomnosť vodného ľadu. Sonda Galileo odhalila dostatočné dôkazy prítomnosti tekutej vody pod zamrznutým povrchom Európy.
Citylight

Citylight (podsvietená reklamná vitrína) je typ out-doorovej reklamy, respektíve out of home, nakoľko býva situovaný najmä do priestorov ulíc, vysokofrekventovaných námestí, obchodných centier, či zastávok MHD. V poslednom menovanom prípade ide o Abribus, slovo pochádza z Francúzska a jeho preklad znamená prístrešie, zastávka. Najčastejšie býva osadený do zeme, pričom v tomto prípade môže byť obojstranný alebo jednostranný. Jednostranný citylight môže byť upevnený aj na stenu. Má vlastné aktívne podsvietenie, ktoré zabezpečujú neónové trubice alebo LED diódy.
Typizovaný rozmer pre citylight plagát je euroformát 118,5 cm x 175 cm (ŠxV), pričom by mal byť tlačený na 150g/m² papier. Papier zohráva hlavnú úlohu pri posuvných, tzv. citylight scrolloch, nakoľko musí byť dostatočne pevný a taktiež presne rovno orezaný. Citylight scrolly môžu obsahovať až 5 striedajúcich sa motívov, ktoré na rozdiel od tzv. pevných plôch dokážu upútať potenciálneho zákazníka svojim pohybom a unikátnosťou.
Ferdinand Aragónsky

Ferdinand Aragónsky môže byť:
Conamara Chaos

Conamara Chaos je oblasť rozorvaného povrchu Jupiterovho mesiaca Európa. Je pomenovaná podľa Conamary v Írsku.
Conamara Chaos je krajina vytvorená poruchami v ľadovej kôre Európy. Táto oblasť sa skladá z ľadových krýh, ktoré sa hýbali a otáčali. Tieto ľadové pláty sú obklopené množstvom ľadových blokov, ktoré sa sformovali ľadová kaša pod povrchom. Tento región poskytuje dôkaz a podpovrchovom oceáne Európy.
Ralf Schumacher

Ralf Schumacher (* 30. jún 1975, Hürth blízko Kolína nad Rýnom) je nemecký automobilový pretekár, bývalý pilot Formuly 1, ktorý naposledy pretekal za tím Toyota. V súčasnosti preteká v nemeckom šampionáte cestných vozidiel DTM. Je mladším bratom sedemnásobného majstra sveta Formuly 1 Michaela Schumachera.
Kačací štít

Kačací štít (, , ) leží v hlavnom hrebeni Vysokých Tatier medzi Batizovskou a Kačacou dolinou.
Topografia.
Hoci ide o pekný štít s pomerne krátkymi nástupmi od juhu, je menej navštevovaný. Z jednej jeho strany leží pre vysokohorských turistov lákavejší a jednoduchší Popradský Ľadový štít, z druhej horolezcami často obsypaný Batizovský štít s populárnou južnou stenou. Južná stena štítu spadá do Batizovskej doliny, severná do Kačacej doliny. Od Popradského Ľadového štítu na západe ho oddeľuje Vyšné kačacie sedlo, od Batizovského štítu na východe Nižné kačacie sedlo.
Názov.
Zlatá kačica bola ústrednou postavou zlatokopeckých povestí. Podľa nich v Kačacej doline kládla každý rok v čase letného slnovratu veľké zlaté vajce. V doline sa od dávnych čias pokúšali nájsť zlato. Neboli úspešní. Pomenovanie môže vychádzať aj z iných faktov. Návštevníci doliny často pozorovali kŕdle divých kačíc, ktoré sa tu v čase ťahu zdržiavali. Možno to boli poľovníci, ktorí dali doline tento názov. Vrch dostal meno podľa doliny, nad ktorou sa vypína. Zaužívané názvy Kačia dolina, Kačí štít sú podľa Slovníka slovenského jazyka nesprávne.
Ladislav Zápotocký-Buděčský

Ladislav Zápotocký-Buděčský (* 12. január 1852 – † 16. december 1916) bol priekopník tzv. socializmu v českom robotníckom hnutí. V roku 1873 bol na čele mzdového hnutia krajčírskych robotníkov.
Poslouchej

Poslouchej je štúdiový album Rudolfa Cortésa, ktorý vyšiel v roku 1979 vo vydavateľstve Supraphon 1113 2559 H, ako LP.
Mužská dvojhra na Gold Flake Open 1996

Mužská dvojhra na Gold Flake Open 1996 sa hrala ako súčasť Gold Flake Open 1996 od 8. do 15. apríla 1996. Titul získal Švéd Thomas Enqvist, ktorý vo finále porazil Byrona Blacka zo Zimbabwe 6-2, 7-6. Bol to jeho ôsmy titul v dvojhre na okruhu ATP.
Valhalla

Valhalla môže byť:
Korešpondencia

Korešpondencia môže byť:
Lanfranconi

Lanfranconi je priezvisko, napr.:
Lanfranconi môže byť aj stavby v Bratislave:
Lafranconi môže byť:
Prokrastinácia

Prokrastinácia (z latinského "pro crastinus" – na zajtrajšok) je označenie pre chorobné odkladanie dôležitých úloh na neskôr (na zajtra). Treba však podotknúť, že ide o psychickú záležitosť, na rozdiel od lenivosti, ktorá je fyzická.
Ide o problém napr. vysokoškolákov (v nemčine tzv. "Studentensyndrom") a ďalších, ktorí nie sú vonkajším prostredím nútení organizovať si svoj čas. Postihnutý má vo zvyku tráviť čas nepodstatnými činnosťami, ako sú napríklad surfovanie po internete, pričom dôležité úlohy odkladá na neskôr.
Dôsledkom sú stres, pocity viny a vlastnej neschopnosti, čo vedie k ďalšej prokrastinácii. 
Postihnutí sa často upokojujú a presviedčajú sami seba tvrdeniami typu: „Pod tlakom podávam lepšie výkony.“ a pod.
Jana (Kastília)

Jana I., zvaná tiež Šialená (; * 6. november 1479, Toledo – † 12. apríl 1555, Tordesillas) bola kastílska princezná a od roku 1504 kráľovná Kastílie, kde vládla spoločne so svojím manželom Filipom Pekným. Jana bola dcéra Izabely I. Kastílskej a Ferdinanda II. Aragónskeho.
Život.
Jana trpela duševnou chorobou, ktorú asi zdedila po svojej starej matke Izabele Portugalskej, matke kráľovnej Izabely. Choroba nebola najskôr výrazná, ale jej psychické zdravie podrýval vzťah s manželom Filipom Pekným, ktorého veľmi milovala.
V roku 1504, po smrti kráľovnej Izabely, sa Jana stala kráľovnou Kastílie a jej manžel kastílskym kráľom. Manželia sa presťahovali do Kastílie. Janino správanie bolo stále čudnejšie. Ferdinand Katolícky a Filip sa rozhodli vyhlásiť kráľovnú, ktorá bola tehotná, za neschopnú vlády. Jana tento pokus o zvrhnutie prekazila, ale krátko potom, v roku 1506, Filip nečakane zomrel a jej choroba naplno prepukla. Odmietala opustiť jeho rakvu a pochovať ho. V roku 1507 porodila najmladšiu dcéru Katarínu a krátko na to ju jej otec nechal internovať v kláštore v mestečku Tordesillas. Zomrela takmer 50 rokov po Filipovi a je pochovaná po jeho boku v hrobke v Granade.
Potomkovia.
Jana a Filip I. Habsburský (* 1478 – † 1506), syn vojvodkyne Márie Burgundskej, dedičky bohatých území Karola Smelého, a Maximiliána I. Habsburského, neskoršieho rímskonemeckého cisára, mali spolu šesť detí:
Potomkovia Jany a Filipa sa pomocou sobášnej politiky dostali na tróny a dvory mnohých európskych krajín.
Zdroj.
ň
Jana Kastílska

Jana Kastílska môže byť:
Mužská dvojhra na Gold Flake Open 1997

Mužská dvojhra na Gold Flake Open 1997 sa hrala ako súčasť Gold Flake Open 1997 od 7. do 14. apríla 1997. Titul získal Švéd Mikael Tillström, ktorý vo finále porazil Nemca s rumunskými koreňmi Alexa Rădulescu 6-4, 4-6, 7-5. Bol to jeho jediný titul v dvojhre na okruhu ATP.
Mužská dvojhra na Gold Flake Open 1998

Mužská dvojhra na Gold Flake Open 1998 sa hrala ako súčasť Gold Flake Open 1998 od 6. do 13. apríla 1998. Titul získal Austrálčan Patrick Rafter, ktorý vo finále porazil Švéda Mikaela Tillströma 6-3, 6-4. Bol to jeho tretí titul v dvojhre na okruhu ATP.
Mužská dvojhra na Gold Flake Open 1999

Mužská dvojhra na Gold Flake Open 1999 sa hrala ako súčasť Gold Flake Open 1999 od 5. do 12. apríla 1999. Titul získal Byron Black zo Zimbabwe, ktorý vo finále porazil Nemca Rainer Schüttler 6-4, 1-6, 6-3. Bol to jeho druhý a posledný titul v dvojhre na okruhu ATP.
Zoznam kráterov mesiaca Ganymedes

Ganymedes je najväčší mesiac Slnečnej sústavy, čo je dôvodom množstva kráterov na jeho povrchu. Toto je zoznam pomenovaných ganymedovych kráterov Väčšina mien je prevzatých z egyptskej, mezopotámskej a iných mytológií Stredného východu.
Edmund Langley Hirst

Sir Edmund Langley Hirst (* 21. júl 1898, Preston, Anglicko – † 29. október 1975, Edinburgh, Škótsko) bol britský chemik.
Zastával "Forbes Chair of Organic Chemistry" na University of St Andrews v Edinburghu. Bol taktiež prezident Edinburskej kráľovskej spoločnosti (19591964). Nositeľ Davyho medaily za rok 1948.
V roku 1934 asistoval Walterovi Haworthovi, ktorý ako prvý syntetizoval vitamín C.
Ženská dvojhra na Australian Open 2009

Svoj štvrtý titul na Australian open a 10. grandslamový celkovo získala Serena Williamsová. Vo finále si dvojka turnajového pavúka poradila s trojkou ruskou Dinarou Safinovou za 59 minút 6–0, 6–3.
Mužská štvorhra na Gold Flake Open 1996

Mužská štvohra na Gold Flake Open 1996 sa hrala ako súčasť Gold Flake Open 1996 od 8. do 15. apríla 1996.Titul získali Jonas Björkman, Nicklas Kulti, ktorí vo finále porazil pár Byron Black, Sandon Stolle 4-6 6-4 6-4.
Gold Flake Open 1996

Gold Flake Open 1996 bol mužský tenisový turnaj, ktorý sa konal v dňoch od 8. do 15. apríla 1996 na otvorených dvorcoch s tvrdým povrchom v meste Naí Dillí. Titul v dvojhre mužov získal Thomas Enqvist, ktorý vo finále porazil Byron Black. Bol to jeho 8. titul v dvojhre na okruhu ATP. Titul vo štvorhre mužov získali Jonas Björkman, Nicklas Kulti, ktorí vo finále porazili pár Byron Black, Sandon Stolle.
Víťazi.
Dvojhra mužov.
 Thomas Enqvist vs. Byron Black 6-2 7-6(3)
Štvorhra mužov.
 Jonas Björkman / Nicklas Kulti vs. Byron Black / Sandon Stolle 4-6 6-4 6-4